**Apátistvánfalva Község Önkormányzata Képviselő-testületének**

**4/2015. (II.23.)önkormányzati rendelete**

**Apátistvánfalva Község Önkormányzatának 2015. évi költségvetéséről**

**Módosította: a 13/2015.(VI.19.) . a 14/2015.(VIII.31.) és a 17/2015.(XI.23.)önkormányzati rendelet.**

Apátistvánfalva Község Önkormányzatának képviselő-testülete a Magyarország helyi önkormányzatairól szóló 2011. évi CLXXXIX. tv. 143. § (4) bekezdés b) és h) pontjaiban, valamint az államháztartásról szóló 2011. évi CXCV. tv. (továbbiakban: Áht.) 23. §. (1) bekezdésében kapott felhatalmazás alapján az Alaptörvény 32. cikk (2) bekezdésében meghatározott eredeti jogalkotói hatáskörében és az Alaptörvény 32. cikk (1) bekezdés f) pontjaiban meghatározott feladatkörében eljárva az önkormányzat 2015. évi költségvetéséről az alábbi rendeletet alkotja:

.

*1. A rendelet hatálya*

1.§ A rendelet hatálya kiterjed Apátistvánfalva Község Önkormányzatának Képviselő-testületére (a továbbiakban: Képviselő-testület) és annak szerveire, valamint a támogatásban részesített szervekre, szervezetekre.

*2. A címrend*

2. § A Képviselő-testület Apátistvánfalva Község Önkormányzata költségvetésének címrendjét a 15. melléklet szerint határozza meg.

*3. A költségvetés bevételei, kiadásai a költségvetési hiány és finanszírozásának rendje*

[[1]](#footnote-1)3. § (1) A Képviselő-testület Apátistvánfalva Község Önkormányzata 2015. évi költségvetésének

a) kiadási főösszegét **44.633 eFt-ban,** azaz negyvennégymillió-ötszázhatvankettőezer forintban,

b) bevételi főösszegét **44.633 eFt-ban**, azaz negyvennégymillió-ötszázhatvankettőezer forintban állapítja meg.

(2) A költségvetés összevont mérlegadatait az 1. melléklet, a 2015. évi összevont mérleget működési és felhalmozási célú bevételek és kiadások bontásban a 2. melléklet tartalmazza.

 (3) Az Önkormányzat költségvetésének működési kiadásait, annak forrásait a 3. melléklet tartalmazza.

(4) A Képviselő-testület a költségvetés bevételi főösszegét, és a bevételi jogcímek összegét a rendelet 5. melléklete szerint határozza meg. Az állami támogatásokat a 6. melléklet részletezi.

(5) A költségvetésben a beruházások és felújítások kiadásait a 4. melléklet feladatonként és kiemelt előirányzatonként mutatja be.

(6). Az Önkormányzat saját bevételeinek és adósságot keletkeztető ügyletekből és kezességvállalásokból fennálló kötelezettségeinek összegeit az 8. melléklet tartalmazza

(7). Az Önkormányzat hitelterheit a 7. melléklet, a több éves kihatással járó feladatokat a 9. melléklet, az Önkormányzat Európai Uniós projektjeit a 13. melléklet mutatja.

(8) A Képviselő-testület a költségvetési szervek létszámkeretét a 10. mellékletben részletezettek, a közfoglalkoztatottak teljes munkaidőre átszámított létszámkeretét 2015. évre a 11. mellékletben részletezetteknek megfelelően határozza meg.

(9) Apátistvánfalva Község Önkormányzat által nyújtott 2015. évi közvetett támogatások összegeit a 12. melléklet mutatja be.

(10) A költségvetés bevételi és kiadási előirányzatainak teljesítéséről az előirányzat felhasználási ütemtervet a 14. melléklet tartalmazza.

[[2]](#footnote-2)4. § (1) A Képviselő-testület a rendelet 3. § (1) bekezdésben meghatározott bevételi főösszeg forrásait és azok összegét - a rendelet 2. és 5. mellékletében részletezettek alapján - az alábbiak szerint határozza meg:

(2) Működési bevételek 31.155 eFt

a) intézményi működési bevételek: 4.890 eFt

 b) Önkormányzatok sajátos működési bevétele 2.970 eFt

c) Működési támogatások: 18.132 eFt

d) Egyéb működési bevételek: 5.163 eFt

(3) Felhalmozási bevételek 1.800 eFt

a) felhalmozási és tőkejellegű bevételek 1.800 eFt

b) Felhalmozási támogatások 0 eFt

c) Egyéb felhalmozási bevételek 0 eFt

(4) Támogatási kölcsönök visszat., igénybevét. 57 eFt

**(5) Költségvetési bevételek összesen: 33.012 eFt**

(6)Az önkormányzat összesített bevételeiből

a kötelező feladatok bevételei: 45.354 eFt,

(7) Az önkormányzat összesített bevételeiből

a) működési bevételek: 43.497 eFt,

b) felhalmozási bevételek: 1.857 eFt.

(8) Költségvetési hiány **belső finanszírozása** pénzforgalom nélküli bevételek

a) előző évek pénzmaradvány igénybevétele: 12.342 eFt

aa) működési pénzmaradvány 12.342 eFt

ab) felhalmozási pénzmaradvány 0 eFt

**(9) Finanszírozási bevételek összesen: 12.342 eFt**

[[3]](#footnote-3)5. § A Képviselő-testület Apátistvánfalva Község Önkormányzata kiadási főösszegén belül:

a) működési kiadások előirányzatra 37.085 eFt-ot

 b) felhalmozási kiadások előirányzatra 397 eFt-ot

 c) finanszírozási kiadásokra 725 eFt-ot

 d) pénzforgalom nélküli kiadásokra 7.147 eFt-ot

 e) hiteltörlesztésre 0 eFt-ot

határoz meg.

[[4]](#footnote-4)6.§ (1) Az 5. § a) pontban szereplő kiadási előirányzaton belül a kiemelt előirányzatok a következők:

a) személyi juttatások előirányzata 8.279 eFt

b) munkaadót terhelő járulékok előirányzata 2.271 eFt

c) dologi kiadások előirányzata 15.775 eFt

d) egyéb működési kiadásra 9.549 eFt, ebből

da) működési c.támog.államh.belülre 7.567 eFt

db) működési célú támog.államh.kívülre 1.096 eFt

dc) társ. szocpol. és egyéb juttatás 886 eFt

e) ellátottak pénzbeni juttatásai előirányzata 1.211 eFt,

**f) működési kiadás előirányzata összesen: 35.478 eFt.**

(2) Az 5. § a) pontjában szereplő kiadási előirányzaton belül önkormányzat esetén a kiemelt előirányzatok a 3. számú melléklet tartalmazza.

(3) Az 5. § d) pontjában szereplő kiadási előirányzaton belül a kiemelt előirányzatok a következők:

a) a Képviselő-testület az évközi, előre nem tervezett kiadásokra általános tartalékot NEM képez .

b) a Képviselő-testület 7.147 eFt céltartalékot képez.

 (4) Az önkormányzat összesített kiadásaiból

a) a kötelező feladatok kiadásai 45.354 eFt

b) az önként vállalt feladatok kiadásai 0 eFt

[[5]](#footnote-5)7. § Apátistvánfalva Község Önkormányzata az állami költségvetésből összesen 18.132 eFt állami támogatásban részesül.

*4. Költségvetési létszámkeret*

8. § (1) A Képviselő-testület az önkormányzat létszámkeretét 2015. január 1-jén 1 főben rögzíti.

(2) A költségvetési szervek jelen rendelet 10. mellékletében jóváhagyott létszámkeretet nem léphetik túl.

(3) A képviselő-testület 2015. évre az Önkormányzat Hivatalában foglalkoztatott 2 fő köztisztviselő vonatkozásában az alábbiakat határozza meg

 (3) A közfoglalkoztatottak éves létszám-előirányzata 3 fő.

*5. A költségvetés készítésére, végrehajtására és módosítására vonatkozó szabályok*

9.§ (1) Az Önkormányzat a Képviselő-testület által jóváhagyott költségvetés alapján, a vonatkozó jogszabályok előírásaira és belső szabályzataikra tekintettel gazdálkodik a gazdaságosság, a hatékonyság és eredményesség szempontjait figyelembe véve. A költségvetés végrehajtása a Szentgotthárdi Közös Önkormányzati Hivatal irányításával történik.

10.§ (1) A költségvetésben jóváhagyott bevételi és kiadási előirányzatok módosítására, valamit a kiadási és bevételi előirányzatok átcsoportosítására a jogszabályokban meghatározott esetekben és módon van lehetőség

(2) Amennyiben a tervezett bevételek elmaradnak, a tervezett kiadások nem teljesíthetők.

(3) A költségvetési évben létrejött bevételi többlet felhasználásáról a Képviselő-testület dönt.

11. § (1) Az év közben engedélyezett központi pótelőirányzatok felosztásáról, ha az érdemi döntést igényel, a Képviselő-testület dönt a költségvetési rendelet módosításával.

(2) Az (1) bekezdésben nem szereplő központi pótelőirányzatok miatti költségvetési rendelet módosítását a negyedévet követő első Képviselő-testületi ülésre kell beterjeszteni.

(3) Az önkormányzat költségvetését rendeletmódosítással a Képviselő-testület változtathatja meg. A költségvetési rendeletet a Képviselő-testület negyedévente módosítja. A likviditási tervet a költségvetési rendelet-módosításokkal együtt módosítja a képviselő-testület, indokolt esetben ettől gyakrabban

(4) Ha év közben az Országgyűlés – az önkormányzatot érintő módon – a központi támogatásokat csökkenti, vagy zárolja, vagy törli, az intézkedést követően a költségvetési rendelet módosítását haladéktalanul a Képviselő-testület elé kell terjeszteni.

(5) Az önkormányzat által nem tervezhető, többletbevételként jelentkező forrásokat, és feladat elmaradásból eredő előirányzat maradványt elsődlegesen a tervezett bevételi elmaradás pótlására, illetve a működési hitel visszafizetésére kell fordítani.

12.§ Pályázat benyújtásához a Képviselő-testület előzetes hozzájárulása szükséges. Minden esetben ki kell mutatni a kérelmezett program, fejlesztés, pályázat rövid és hosszú távú költségvetési kihatásait. A szükséges önerő biztosításáról, valamint a pályázat benyújthatóságáról a Képviselő-testület dönt.

13.§ (1) A Képviselő-testület a társadalmi önszerveződő közösségek, sport-, és egyéb egyesületek, civil szervezetek alapítványok, egyházak részére pénzbeli támogatást nyújthat az erre a célra a költségvetésben elkülönített alapok terhére

(2) Az (1) bekezdésben meghatározott támogatások folyósítására a támogatott szervezettel az Önkormányzat nevében megkötött támogatási szerződés aláírását követően kerülhet sor. A támogatási szerződésnek rendelkezni kell legalább a támogatás felhasználására, elszámolására, a nem cél szerinti felhasználás jogkövetkezményeire vonatkozóan.

(3) A támogatás feltétele, hogy a támogatott szervezet írásbeli nyilatkozatában arról is köteles nyilatkozni, hogy köztartozás nem terheli, valamint megfelel a közpénzekből nyújtott támogatások átláthatóságáról szóló 2007. évi CLXXXI. törvényben foglalt feltételeknek.

(4) A támogatásban részesítettek a támogatási szerződésben rögzített időpontig kötelesek elszámolni a támogatás felhasználásáról. A támogatás elszámolás határidejét indokolt esetben a polgármester meghosszabbíthatja.

(5) Az elszámolási kötelezettséget nem teljesítő támogatottak újabb támogatást nem kaphatnak a kötelezettség teljesítéséig.

14.§ (1) A polgármester a hatályos jogszabályi előírások szerinti gyakorisággal és időpontokban beszámol az önkormányzat gazdálkodásának helyzetéről.

 (2) Az önkormányzat a pénzmaradványát az éves beszámoló készítésekor állapítja meg és hagyja jóvá.

(3) A helyi önkormányzat képviselő-testülete gazdasági szükséghelyzetben a pénzmaradvány felhasználását korlátozhatja.

(4) Többletfeladat csak a forrás és előirányzat egyidejű biztosításával vállalható

*6. Pénzgazdálkodás, pénzellátás szabályai*

15.§ A Képviselő-testület Apátistvánfalva Község Önkormányzata számlavezető pénzintézetéül az Országos Takarékpénztár és Kereskedelmi Bank Nyrt. Nyugat-dunántúli Régió Szentgotthárdi Fiókját jelöli ki.

16. § (1) Az önkormányzat átmenetileg szabad pénzeszközeinek lekötéséről – a gazdálkodás folyamatos biztosítása mellett -, a pénzügyi vezető és költségvetési csoport javaslata alapján a Polgármester dönt.

(2) A szabad pénzeszközök hasznosításáról a Képviselő-testületet a gazdálkodással kapcsolatos beszámolókkal egyidejűleg tájékoztatni kell.

17.§ A Képviselő-testület az átmeneti likviditási problémák kezelésére folyószámlahitel felvételéről külön dönt..

18.§ A Képviselő-testület rövidlejáratú, valamint hosszú lejáratú hitel felvételéről esetenként külön dönt.

*7. Vegyes rendelkezések*

19.§ A Képviselő-testület önkormányzati biztost rendel ki az irányítása alá tartozó költségvetési szervhez, ha annak elismert tartozásállománya a 30 napot, mértékét tekintve a költségvetési szerv éves eredeti kiadási előirányzatának 10 %-át, eléri és e tartozását egy hónap alatt nem képes 30 nap alá szorítani. Egyúttal elrendeli, hogy az intézménynek tartozás állományukról negyedévi rendszerességgel, a rögzített mérték elérése esetén pedig azonnal kötelesek tájékoztatást adni az irányító szerv részére.

20. § (1) Az állampolgárok élet- és vagyonbiztonságot veszélyeztető elemi csapás, illetőleg következményeinek az elhárítása érdekében (veszélyhelyzetben) a polgármester a helyi önkormányzat költségvetése körében átmeneti intézkedést hozhat, amelyről a Képviselő-testület legközelebbi ülésén be kell számolnia.

(2) Az (1) bekezdésben meghatározott jogkörében a polgármester az előirányzatok között átcsoportosítást hajthat végre, egyes kiadási előirányzatok teljesítését felfüggesztheti, a költségvetési rendeletben nem szereplő kiadásokat is teljesíthet.

21. § A Képviselő-testület felhatalmazza a polgármestert, hogy a 2016. évi költségvetési rendelet elfogadásáig az önkormányzat bevételeit beszedje és a legszükségesebb kiadásokat teljesítse. A felhatalmazás az új költségvetési rendelet hatályba lépésének napján megszűnik.

*8. Záró rendelkezések*

22. § E rendelet a kihirdetését követő napon lép hatályba, rendelkezéseit 2015. január 1. napjától kell alkalmazni.

A 17/2015.(XI.23.) önkormányzati rendelet a kihirdetését követő napon lép hatályba.

Ez a rendelet 2015 .november 24. napján lép hatályba.

1. Módosította: a 17/2015.(XI.23.) önk. rend. 1.§.- a. Hatályos: 2015. november 24.-től. [↑](#footnote-ref-1)
2. Módosította: a 17/2015.(XI.23.) önk. rend. 2.§.- a. Hatályos: 2015. november 24.-től. [↑](#footnote-ref-2)
3. Módosította: a 17/2015.(*XI.23.)* önk. rend. 3.§.- a. Hatályos: 2015. november 24.-től. [↑](#footnote-ref-3)
4. Módosította: a 17/2015.(Xi.23.) önk. rend. 4.§.- a. Hatályos: 2015. november 24.-től. [↑](#footnote-ref-4)
5. Módosította: a 17/2015.(XI.23..) önk. rend. 5.§.- a. Hatályos: 2015. november 24.-től. [↑](#footnote-ref-5)